**SENĀTA LĒMUMS**

RTU Senāta 2018. gada 26. marta sēde (protokols Nr. 618)

**Par nolikuma “Par diplomu ar izcilību piešķiršanu Rīgas Tehniskajā universitātē”**

**apstiprināšanu**

Senāts nolemj:

1. Apstiprināt nolikumu par diplomu ar izcilību piešķiršanu jaunā redakcijā.
2. Atzīt par spēku zaudējušiem šādus RTU Senāta lēmumus:
   1. RTU Senāta lēmums “Par RTU absolventu diplomiem ar izcilību” (apstiprināts RTU Senātā 1994. gada 27. jūnijā).
   2. RTU Senāta lēmums “Par diplomiem ar izcilību” (apstiprināts RTU Senātā 2006. gada 27. februārī)

**Nolikums par diplomu ar izcilību piešķiršanu Rīgas Tehniskajā universitātē**

*Pieņemts saskaņā ar Augstskolu likuma 15. panta pirmo daļu*

1. RTU akadēmisko un profesionālo studiju programmu visu līmeņu studiju beidzējiem, izņemot doktora studijas, var tikt piešķirti diplomi ar izcilību, ja ir izpildītas šādas prasības:

1.1. Atbilstoši RTU Studiju rezultātu vērtēšanas nolikuma prasībām ar pirmo reizi ir sekmīgi nokārtoti visi paredzētie pārbaudījumi RTU noteiktajos termiņos;

1.2. Visi studiju laikā ar pirmo reizi iegūtie gala vērtējumi par studiju programmas kursiem, tajā skaitā to daļām, ir tikai “ļoti labi” (8), “teicami” (9) un “izcili” (10), un vērtējumu “ļoti labi” (8) skaits nepārsniedz 25 % no kopējā vērtējumu skaita;

1.3. Studiju noslēguma pārbaudījuma (gala vai valsts pārbaudījuma) vērtējums nav zemāks par “teicami” (9).

1. Sekmju uzlabošanas rezultātā iegūtie vērtējumi, kas iegūti vēlreiz kārtojot iepriekš sekmīgi nokārtotus pārbaudījumus, netiek ņemti vērā.
2. Lēmumu par diploma ar izcilību piešķiršanu RTU fakultātēs un Rīgas Biznesa skolā pieņem dome, RTU filiālēs – padome, pamatojoties uz studiju programmas direktora iesniegumu.

Senāta priekšsēdētāja E. Gaile-Sarkane

Sagatavoja studiju prorektors.